CELEX: C2004/179/08
Language: sl
Date: 2004-07-10 00:00:00
Title: Zadeva C-195/04: Tožba Komisije Evropskih skupnosti proti Republiki Finski, vložena dne 29. aprila 2004

10.7.2004   
            
            
               SL
            
            
               Uradni list Evropske unije
            
            
               C 179/4
            
         Tožba Komisije Evropskih skupnosti proti Republiki Finski, vložena dne 29. aprila 2004
   (Zadeva C-195/04)
   (2004/C 179/08)
   Komisija Evropskih skupnosti, ki jo zastopata K. Wiedner in M. Huttunen, zastopniki, z naslovom za vročanje v Luksemburgu, je dne 29. aprila 2004 na Sodišče Evropskih skupnosti vložila tožbo proti Republiki Finski.
   Komisija Evropskih skupnosti Sodišču predlaga, da:
   
               1.
            
            
               ugotovi, da Republika Finska ni izpolnila obveznosti iz člena 28 ES, saj je Senaatti-kiinteistöt pri naročilu kuhinjske opreme za institucijo, kršila temeljna načela Pogodbe ES, predvsem načelo nediskriminacije, ki vključuje obveznost objave in
            
         
               2.
            
            
               Republiki Finski naloži plačilo stroškov.
            
         Tožbeni razlogi in bistvene navedbe
   Čeprav se Direktive Skupnosti o javnih naročilih ne uporabljajo za pogodbe katerih ocenjena vrednost je manjša od praga določenega za njihovo uporabo, se mora spoštovati temeljna načela Pogodbe ES, predvsem načelo nediskriminacije, ki vključuje obveznost objave.
   Sodišče je ugotovilo, da morajo ne glede na to, da so nekatere pogodbe o oddaji javnega naročila izven dosega direktiv o javnih naročilih, naročniki, ki sklepajo te pogodbe, spoštovati temeljna načela Pogodbe. Četudi je zakonodajalec Skupnosti smatral, da podrobni postopki, ki jih predvidevajo direktive o javnih naročilih ne bi smeli zadevati pogodb o oddaji javnega naročila pod določeno pragovno vrednostjo, to kljub temu ne pomeni, da take pogodbe o oddaji javnih naročil ne spadajo v okvir prava Skupnosti.
   Sodna praksa jasno določa, da mora biti javno naročilo do razumne mere javno objavljeno in da je treba obveznost objave spoštovati tudi v primerih pogodb katerih ocenjene vrednosti so pod pragom, ki ga za njihovo uporabo določajo direktive o javnih naročilih.